Gautengse gesondheidsdepartement laat pasiënte weer honger ly | MedSure.co.za
En hy is nie die enigste een nie. Hy het nog krag, maar talle ander NRO’s se krag is reeds afgesny weens uitstaande betalings.
“Ek sukkel vreeslik, maar wil nie hê julle moet foto’s neem nie want ek is bang die departement raak kwaad vir my. Hulle het belowe hulle sal my volgende week betaal,” het ’n eienaar van nog ’n NRO in die ooste van Johannesburg aan Rapport gesê. Sy verkies om anoniem te bly.
Talle kla ook dat hul kos vir pasiënte besig is om op te raak.
Volgens Lesemang Matuka, woordvoerder van die Gautengse gesondheidsdepartement, kan die departement net NRO’s betaal wanneer daar ’n dienskontrak is. En volgens hom het die departement nog nie almal se dienskontrakte teen 9 Mei ontvang nie.
Daar is toe vir NRO’s gesê dat hulle geen betaling sal kry as hulle nie teken nie. Dis afpersing
“Maar jy sien, die dienskontrakte is geldig vir drie jaar en in die dienskontrakte word gestipuleer dat NRO’s en die gesondheidsdepartement ses maande voor die vervaldatum moet onderhandel vir nuwe kontrakte. Ons het vele pogings aangewend om dit te doen voor einde Maart,” sê Bosman.
“Die departement het nooit daarop gereageer nie. Op die ou end het NRO’s in Gauteng eers op 17 April die nuwe dienskontrakte gekry. Die departement het gesê hulle soek alle getekende kontrakte terug op 20 April. Dis afgelewer saam met die nuwe lisensies wat ook einde Maart reeds verval het. En let wel, die departement self het nie een van die kontrakte geteken nie.
“Daar is toe vir NRO’s gesê dat hulle geen betaling sal kry as hulle nie teken nie. Dis afpersing,” sê Bosman.
Hy en talle ander NRO’s wou nie die kontrakte teken nie omdat hulle eers die bepalings en voorwaardes met die departement wil bespreek. Hulle het toe ingestem om kontrakte te teken wat vir ’n maand geldig is sodat die ander probleme intussen uitgestryk kan word.
Matuka sê ook in sy terugvoering aan Rapport dat NRO’s wat kontrakvoorwaardes wil betwis die departement skriftelik moet kontak met probleme uiteengesit in die navraag.
Volgens Bosman het hy en sy regsverteenwoordigers dit al telkens vergeefs gedoen.
« The Rands and sense of why the National Health Insurance may lead to better health budgets
Peperduur Albert Nzula-hospitaal in Trompsburg nou ‘net ’n kliniek’ »